CELEX: 32006R1086
Language: sl
Date: 2006-07-11 00:00:00
Title: Uredba Sveta (ES) št. 1086/2006 z dne  11. julija 2006  o spremembi Uredbe (ES) št. 2866/98 o menjalnih razmerjih med eurom in valutami držav članic, ki sprejmejo euro

15.7.2006   
            
            
               SL
            
            
               Uradni list Evropske unije
            
            
               L 195/1
            
         
      UREDBA SVETA (ES) št. 1086/2006
   z dne 11. julija 2006
   o spremembi Uredbe (ES) št. 2866/98 o menjalnih razmerjih med eurom in valutami držav članic, ki sprejmejo euro
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 123(5) Pogodbe,
   ob upoštevanju predloga Komisije,
   ob upoštevanju mnenja Evropske centralne banke (1),
   ob upoštevanju naslednjega:
   
               (1)
            
            
               Uredba Sveta (ES) št. 2866/98 z dne 31. decembra 1998 o menjalnih razmerjih med eurom in valutami držav članic, ki sprejmejo euro (2) določa menjalna razmerja od 1. januarja 1999.
            
         
               (2)
            
            
               V skladu s členom 4 Akta o pristopu iz leta 2003 je Slovenija država članica z odstopanjem, kot je opredeljeno v členu 122 Pogodbe.
            
         
               (3)
            
            
               Na podlagi Odločbe Sveta 2006/495/ES z dne 11. julija 2006 v skladu s členom 122(2) Pogodbe v zvezi s sprejetjem enotne valute v Sloveniji januarja 2007 (3), Slovenija izpolnjuje zahtevane pogoje za sprejetje enotne valute, tako da se odstopanje v korist Slovenije odpravi z začetkom veljavnosti od 1. januarja 2007.
            
         
               (4)
            
            
               Uvedba eura v Sloveniji zahteva sprejetje menjalnega razmerja med eurom in tolarjem. Razmerje se določi na 239,640 slovenskih tolarjev za 1 euro, kar ustreza trenutnemu srednjemu tečaju tolarja v mehanizmu deviznih tečajev (ERM II).
            
         
               (5)
            
            
               Uredbo (ES) št. 2866/98 je zato treba ustrezno spremeniti –
            
         SPREJEL NASLEDNJO UREDBO:
   Člen 1
   V členu 1 Uredbe (ES) št. 2866/98 se na seznam z menjalnimi razmerji, ki veljajo za portugalski eskudo in finsko marko, vstavi vrstica:
   
      „= 239, 640 slovenskih tolarjev“,
   
   Člen 2
   Ta uredba začne veljati 1. januarja 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. julija 2006
      
         
            Za Svet
         
         
            Predsednik
         
         E. HEINÄLUOMA
         
      
   
   
      (1)  Mnenje z dne 6. julija 2006 (še ni bilo objavljeno v Uradnem listu).
   
      (2)  UL L 359, 31.12.1998, str. 1. Uredba, kakor je bila spremenjena z Uredbo (ES) št. 1478/2000 (UL L 167, 7.7.2000, str. 1).
   
      (3)  Glej stran 25 tega uradnega lista.